
ALICIO EN MIRLANDO 


“Cu ne iu” preskaü sarkasme demandis 
Alicio “antaüe d iris en la kuirejo ke la kondico 
de tiu rondiro estas ke ciu atentu nur sian 
aferon ? ” 

“ Nu, la signifo ja estas preskaü sama” diris 
la Dukino, sultrumante Alicion per sia men- 
tonego, “ kaj de tio la moralo estas: ‘Se vi 
prizorgas la sencon, la sonoj prizorgos sin 


“ Ce ciu afero si ja volas trovi moralon ” 
pensis Alicio. 

“ Vi eble miras, kial mi ne cirkaüprenas al 
vi la talion” diris iom poste la Dukino. “La 
kaüzo estas, ke mi dubas pri la bonhumoro de 
via fenikoptero. Cu mi faros la provon ? ” 

“ Ne, li eble mordus vin.” Alicio diris tion 
pro singardaj motivoj ; si tute ne deziris la 
provon. 

“Estas vero” respondis la Dukino. “ Feni- 
kopteroj kaj mustardo ambaü mordas ; kaj 
jen la moralo: “Samspecaj birdoj flugas 

kune.” 

“Tamen mustardo ne estas birdo” Alicio 
kritikis. 

“ Vi estas prava, kiel ciam ” afable konsentis 
la Dukino. “ Mi tre admiras vian spritecon ; 
per viaj paroloj vi ja igas cion klara.” 

“ Mi kredas ke mustardo estas mineralo, cu 
ne?” diris Alicio. 

“Jes, kompreneble,” diris la Dukino. 
sajne estis preta konsenti al ció ajn de Alicio 
dirota.) “Ne malproksime de tie ci mi mem 
havas grandan mustardminejon, kaj la moralo : 
‘Da tio kion mi jam havas en mirí , vi ne tro 
enigu en ntm .’ ” 

Alicio dume profundigis en pensojn, kaj pro 
tio ne atentis — ec ne aüdis — pri la dukina 
minejo. Post unu minuto si ekkriis : 

“ Ho jam fine mi bone memoras : Mustardo 
estas legomo, kvankam gi ne havas la aspekton 
esti tia.” 

“Mi tute konsentas” denove diris la kon- 
sentema Dukino “kaj jen la moralo: c Vi 

ciam estu laü la aspekto ’ — aü se vi volas ke mi 
esprimu gin pli klare : — ‘ Vi neniam imagu 
al vi ke vi ne estas aliaspekta ol tio, 
kio al aliaj sajnus ke kio vi aü estis 
aü aspektus esti, ne estas aliaspekta ol 
kio vi antaüe estis, estus sajninta al 
ili esti aliaspekta.’ ” 

“Mi kredas ke tion mi povus pli bone 
kompreni” diris Alicio tre gentile se mi havus 
gin skribitan antaü la okuloj ; sed, bedaürinde 
mi ne tute sukcesis kapti la signifon dum vi 
párolis.” 

“Tio ja” diris la Dukino per tre mem- 
kontenta voco “ estas nur nulajo kompare kun 
la diroj kiujn mi povus eldiri.” 





